**VALTUUSTOALOITEB20171115**

**PAIMION KAUPUNGINVALTUUSTO 15.11.2017.**

**VALTUUSTOALOITE**

**KAUPUNGINVALTUUSTO – PELKKÄ KUMILEIMASINKO ?**

**Olemme olleet Paimion Perussuomalaiset – puolueena kahtena kertana kaupunginvaltuustossa mukana päättämässä Paimion kaupungin asioista. Molemmilla kerroilla valtuusto ei keskustellut eikä pohtinut edessä olevia käsiteltäviä asioita ollenkaan puheenjohtajan viedessä kokousta asiallisesti. Molemmat kokoukset ovat kestäneet lyhyen ajan ilmaan pohdintoja. Valtuusto on kuntalain mukaan kunnan ylin päättävä elin. Tällä tavalla nuijitaan päätöksiksi kaikki hallituksen tai kaupungin johdon tekemät esitykset. Nämä ehdotukset useimmissa tapauksissa ovat oikeita. Me päättäjinä haluaisimme enemmän tietoa asioiden etenemisestä ja vaihtoehtopohdinnoista ennen päätöksen tekoa.**

**Tyypillinen outo tilanne syntyi viimeeksi, kun valtuusto käsitteli tarkastuslautakunnan arviointikertomusta vuodelta 2016 sisältäen kaupunginhallituksen vastaukset esitettyihin huomioihin. Yhtään puheenvuoroa ei pyydetty eikä pidetty. Tässä kertomuksessa esimerkiksi esitettiin taas kertaalleen huomautus Paimion velkakuorman kasvusta kuten monena vuotena peräkkäin ennenkin. Ketään paikalla olleista ei kiinnostanut taaskaan velat ja niiden aikataulut takaisinmaksulle. Valtuuston päättäjät tekevät päätöksiä hyvin niukalla informaatiolla lukuun ottamatta hallituksen jäseniä. Näiden asioiden seuraaminen on hyvin vaikeaa ilman hallituspaikkaa tai kun hallituksen asioiden käsittely ei ole läpinäkyvää, vaan salailun suuntaan menossa. Tämä näkyy jo muissa aloitteissa tällä kaudella.**

**Aloite:**

**Ehdotamme aloitteenamme, että jokaisen käsiteltävän asian kohdalla joko hallituksen jäsen tai kaupungin johto esittää lyhyesti ja suullisesti kyseisen kohdan pääkriteerit, miten tähän ehdotukseen tultiin ja mitä vaihtoehtoja pohdittiin ennen hallituksen päätökseen tulemista. Samoin tulisi saattaa näkyviin osto/myyntitilanteessa hinnat, joilla päätös synnytettiin. Monipolvisessa ratkaisussa tulisi saattaa valtuuston tietoon ne vaihtoehdot ja mahdolliset ongelmalähteet esimerkiksi rahojen puute ennen valtuuston päätöstä.**

**Paimiossa 15.11.2017.**

**Paimion Perussuomalaiset valtuustoryhmä**

**Martti Mäkinen**